চর পাথরঘাটা ইউনিয়ন

চর পাথরঘাটা বাংলাদেশের চট্টগ্রাম জেলার কর্ণফুলী উপজেলার অন্তর্গত একটি ইউনিয়ন। চর পাথরঘাটা ইউনিয়নের আয়তন ১,৫৯৯ একর (৬.৪৭ বর্গ কিলোমিটার)। এটি কর্ণফুলী উপজেলার সবচেয়ে ছোট ইউনিয়ন। ২০১১ সালের আদমশুমারি অনুযায়ী চর পাথরঘাটা ইউনিয়নের মোট জনসংখ্যা ৩৬,৬২৬ জন। এর মধ্যে পুরুষ ১৯,৪৪১ জন এবং মহিলা ১৭,১৮৫ জন। মোট পরিবার ৭,১৯১টি। কর্ণফুলী উপজেলার পশ্চিমাংশে চর পাথরঘাটা ইউনিয়নের অবস্থান। এ ইউনিয়নের দক্ষিণে জুলধা ইউনিয়ন ও চর লক্ষ্যা ইউনিয়ন; পূর্বে চর লক্ষ্যা ইউনিয়ন ও শিকলবাহা ইউনিয়ন; উত্তরে কর্ণফুলী নদী, চট্টগ্রাম সিটি কর্পোরেশনের ৩৪নং পাথরঘাটা ওয়ার্ড, ৩৩নং ফিরিঙ্গি বাজার ওয়ার্ড, ৩১নং আলকরণ ওয়ার্ড, ৩০নং পূর্ব মাদারবাড়ী ওয়ার্ড, ২৯নং পশ্চিম মাদারবাড়ী ওয়ার্ড, ২৮নং পাঠানটুলী ওয়ার্ড ও ৩৫নং গোসাইলডাঙ্গা ওয়ার্ড এবং পশ্চিমে কর্ণফুলী নদী ও চট্টগ্রাম সিটি কর্পোরেশনের ডবলমুরিং থানা ও বন্দর থানা অবস্থিত। বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলী থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলী উপজেলা নামে আলাদা উপজেলার স্বীকৃতি দেয় বাংলাদেশ সরকার। চর পাথরঘাটা ইউনিয়ন তৎকালীন পটিয়া উপজেলার আওতাধীন ১নং (খ) ইউনিয়ন পরিষদ, বর্তমানে এটি কর্ণফুলী উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রামগুলো হল: চর পাথরঘাটা ইছা নগর খোয়াজ নগর ২০১১ সালের আদমশুমারি অনুযায়ী চর পাথরঘাটা ইউনিয়নের সাক্ষরতার হার ৫৬.১%। এ ইউনিয়নে ২টি স্কুল এন্ড কলেজ ও ৬টি প্রাথমিক বিদ্যালয় রয়েছে। কলেজ বাংলাদেশ মেরিন ফিশারীজ একাডেমী স্কুল এন্ড কলেজ আছিয়া মোতালেব রিজিয়া নাছরিন স্কুল এন্ড কলেজ আয়ুব বিবি সিটি কর্পোরেশন স্কুল এন্ড কলেজ প্রাথমিক বিদ্যালয় ইছানগর সরকারি প্রাথমিক বিদ্যালয় খোয়াজনগর আজিম হাকিম সরকারি প্রাথমিক বিদ্যালয় খোয়াজনগর সরকারি প্রাথমিক বিদ্যালয় চট্টগ্রাম মৎস্য বন্দর সরকারি প্রাথমিক বিদ্যালয় চর পাথরঘাটা সরকারি প্রাথমিক বিদ্যালয় মধ্য ইছানগর সরকারি প্রাথমিক বিদ্যালয় শিকলবাহা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়। চর পাথরঘাটা ইউনিয়নে ৩০টি মসজিদ ও ২টি ঈদগাহ রয়েছে। চর পাথরঘাটা ইউনিয়নের উত্তর-পশ্চিম পাশ দিয়ে বয়ে চলেছে কর্ণফুলী নদী। এছাড়াও রয়েছে চর পাথরঘাটা খাল, চর পাথরঘাটা-খোয়াজ নগর খাল এবং চর পাথরঘাটা-চর লক্ষ্যা খাল। চর পাথরঘাটা ইউনিয়নের প্রধান হাট/বাজার পুরাতন ব্রীজঘাটা সন্ধ্যাকালীন বাজার। চর পাথরঘাটা ইউনিয়নের দর্শনীয় স্থানগুলোর মধ্যে রয়েছে: মেরিন ফিশারীজ একডেমী ডায়মন্ড সিমেন্ট লিঃ কর্ণফুলী নদীর মোহনা বর্তমান চেয়ারম্যান: ছাবের আহমদ চেয়ারম্যানগণের তালিকা কর্ণফুলী থানা কর্ণফুলী উপজেলা চট্টগ্রাম সিটি কর্পোরেশন চট্টগ্রাম জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৬ এপ্রিল ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "দেশের ৪৯০তম উপজেলা কর্ণফুলী"। bangla.bdnews24.com। ১৪ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৭।  "গ্রামভিত্তিক লোকসংখ্যা - চরপাথরঘাটা ইউনিয়ন - চরপাথরঘাটা ইউনিয়ন"। charpatharghataup.chittagong.gov.bd। ৮ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৭।  "কলেজ - চরপাথরঘাটা ইউনিয়ন - চরপাথরঘাটা ইউনিয়ন"। charpatharghataup.chittagong.gov.bd।  "খাল ও নদী - চরপাথরঘাটা ইউনিয়ন - চরপাথরঘাটা ইউনিয়ন"। charpatharghataup.chittagong.gov.bd। ৮ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৭।  "হাট বাজারের তালিকা - চরপাথরঘাটা ইউনিয়ন - চরপাথরঘাটা ইউনিয়ন"। charpatharghataup.chittagong.gov.bd।  "দর্শনীয়স্থান - চরপাথরঘাটা ইউনিয়ন - চরপাথরঘাটা ইউনিয়ন"। charpatharghataup.chittagong.gov.bd। ৮ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৭।  "আলহাজ্ব ছাবের আহম্মদ - চরপাথরঘাটা ইউনিয়ন - চরপাথরঘাটা ইউনিয়ন"। charpatharghataup.chittagong.gov.bd। ৮ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৭।  "ইউনিয়ন পরিষদের পূর্বতন চেয়ারম্যানবৃন্দ - চরপাথরঘাটা ইউনিয়ন - চরপাথরঘাটা ইউনিয়ন"। charpatharghataup.chittagong.gov.bd। ৮ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৭।